[{"text_idx": "#000000", "text": "Sut y gallwn ni helpu?"}, {"text_idx": "#000001", "text": "I nifer o blant a phobl ifanc, mae defnyddio technoleg yn dod yn hawdd. Rydym yn eu hyfforddi i fod yn Arwyr Digidol fel y gallwn newid bywydau pobl gyda\u2019i help nhw."}, {"text_idx": "#000002", "text": "Mae Arwyr Digidol yn blant a phobl ifanc sy\u2019n ddefnyddwyr technoleg hyderus ac sy\u2019n gallu cefnogi eraill i fynd ar-lein."}, {"text_idx": "#000003", "text": "Mae Arwyr Digidol yn defnyddio eu sgiliau i helpu eraill sy\u2019n ei chael hi\u2019n anodd dysgu sut i ddefnyddio eu cyfrifiadur, tabled, neu ffo\u0302n. Gallai fod yn aelod o\u2019r teulu, yn ffrind, neu\u2019n aelod o\u2019r gymuned."}, {"text_idx": "#000004", "text": "Mae gan bawb sgiliau a thalentau, ac weithiau nid ydym yn sylweddoli pa mor bwysig ydynt a sut y gall eraill elwa o ganlyniad i rannu\u2019r sgiliau hynny."}, {"text_idx": "#000005", "text": "O ble daw Arwyr Digidol?"}, {"text_idx": "#000006", "text": "Gall Arwyr Digidol fod yn blant ysgol, yn aelodau o\u2019r sgowtiaid neu\u2019r geidiaid, cadetiaid neu fyfyrwyr coleg a phrifysgol."}, {"text_idx": "#000007", "text": "Bydd ein ti\u0302m anhygoel o hyfforddwyr yn dod i dreulio amser gyda chi ac yn rhoi\u2019r sgiliau a\u2019r wybodaeth sydd eu hangen arnoch i fod yn Arwr Digidol.\nByddwch wedyn yn cysylltu a\u0302 sefydliad yn eich cymuned. Gallai hwn fod yn gartref gofal, hosbis neu ganolfan ddydd leol.\nBydd Arwyr Digidol yn helpu pobl yn y sefydliad hwnnw gyda\u2019u sgiliau a\u2019u hyder digidol."}, {"text_idx": "#000008", "text": "Beth allai Arwr Digidol ei wneud?"}, {"text_idx": "#000009", "text": "Gall redeg clwb ar o\u0302l ysgol i aelodau\u2019r gymuned.\nGall ymweld a\u0302 chartref gofal lleol a rhannu cerddoriaeth a fideos fydd yn helpu preswylwyr i hel atgofion a chael amser da.\nGall helpu pobl i ddysgu sut i gadw\u2019n ddiogel ar-lein.\nGall roi cymorth i sefydliadau lleol i annog pawb i fynd ar-lein mewn ffordd sy\u2019n addas iddyn nhw."}, {"text_idx": "#000010", "text": "Pam bod yn Arwr Digidol?"}, {"text_idx": "#000011", "text": "Mae Arwyr Digidol yn datblygu hyder a sgiliau cyfathrebu\nMae\u2019r bobl a gefnogir yn cael hwyl ac yn dysgu defnyddio\u2019r we\nGallwch feithrin perthnasoedd cryf yn eich cymuned leol.\nMae\u2019n rhoi boddhad i helpu pobl a gwybod eich bod wedi gwneud gwahaniaeth cadarnhaol yn eu bywyd."}, {"text_idx": "#000012", "text": "Hoffech chi gymryd rhan a datblygu eich Arwyr Digidol eich hun?"}, {"text_idx": "#000013", "text": "Os hoffech, cysylltwch a\u0302 ni am gymorth drwy lenwi\u2019r ffurflen gynnig gyflym hon."}, {"text_idx": "#000016", "text": "Mae technoleg yn dod a\u0302 chenedlaethau ynghyd yn Wrecsam"}, {"text_idx": "#000018", "text": "Ysgol Emmanuel yn agor caffi rhyngrwyd i helpu ei chymuned leol"}, {"text_idx": "#000019", "text": "Roedd disgyblion blwyddyn 6 o Ysgol Emmanuel yn y Rhyl yn rhedeg caffi cymunedol ar safle'r ysgol. Ond ar o\u0302l i'r disgyblion gael eu hyfforddi gan DCW i fod yn Arwyr Digidol, fe wnaethant ei droi'n gaffi rhyngrwyd i helpu pobl i fynd ar-lein!"}]